भारत सरकार

पर्यावरण, वन और जलवायु परिवर्तन मंत्रालय

राज्‍य सभा

अतारांकित प्रश्‍न सं. 2909

12.12.2016 को उत्‍तर के लिए

**सुंदरवनों में रॉयल बंगाल टाइगरों का अवैध शिकार**

2909**. श्री रीताब्रता बनर्जी :**

क्‍या पर्यावरण, वन और जलवायु परिवर्तन मंत्री यह बताने की कृपा करेंगे कि:

(क) क्‍या गत पांच वर्षों के दौरान सुंदरवनों में रॉयल बंगाल टाइगरों के अवैध शिकार में वृद्धि हुई है;

(ख) यदि हां, तो तत्‍संबंधी ब्‍यौरा क्‍या है; और

(ग) अवैध शिकार को रोकने के लिए क्‍या उपचारात्‍मक उपाय किए गए हैं?

**उत्‍तर**

**पर्यावरण, वन और जलवायु परिवर्तन राज्‍य मंत्री (स्‍वतंत्र प्रभार)**

**(श्री अनिल माधव दवे)**

(क) और (ख) जी नहीं। पश्चिम बंगाल राज्‍य द्वारा प्रदान की गई सूचना के अनुसार, गत पांच वर्षों में बाघों का अवैध शिकार नहीं हुआ है।

(ग) सुंदरवन बाघ रिजर्व में रॉयल बंगाल टाइगरों का संरक्षण और सुरक्षा गहन और प्रभावी रूप से गश्‍त लगाकर रेडियो टेलीमेट्री, वायरलैस नेटवर्क, भूमि पर आधारित शिविरों, अस्‍थायी (फ्लोटिंग) शिविरों के साथ-साथ चल (मोबाइल) शिविरों के सृजन और प्रबंधन, मानव-पशु संघर्ष के उपशमन, वन सीमांतवर्ती स्‍थानों में रह रहे लोगों को शामिल करके और संयुक्‍त वन प्रबंध समिति द्वारा संरक्षण करने के साथ-साथ, संरक्षण में आधुनिक प्रौद्योगिकी की शुरूआत के माध्‍यम से किया जाता है।

\*\*\*\*\*\*\*\*